พบแล้ว มือแต่งหน้า นางเงือกทอง สาวบอก อยากให้สวยเหมือนกัน
ตามเจอแล้ว มือแต่งหน้าให้ นางเงือกทองสัญลักษณ์การท่องเที่ยวแหลมสมิหลา จ.สงขลา พบเป็นฝีมือสาวสติไม่ดี บอกอยากให้สวยเหมือนตัวเอง ตำรวจพาส่งโรงพยาบาลแทนดำเนินคดีจากกรณี มีคนมาแต่งหน้าให้รูปปั้นนางเงือกทอง สัญลักษณ์การท่องเที่ยวของ จ.สงขลา ซึ่งต่อมาเจ้าหน้าที่ได้เข้ามาลบ ทำความสะอาด ตามที่เสนอข่าวไปแล้วนั้นความคืบหน้า ล่าสุด เมื่อเวลา 15.00 น. วันที่ 2 ก.ค.63 เจ้าหน้าที่ตำรวจ สภ.เมืองสงขลา ได้ติดตามคนที่แต่งหน้าให้นางเงือกทองได้แล้ว ทราบชื่อ นางสาวนุช (นามสมมติ) อายุ 45 ปี ชาว จ.สงขลา สาวสติไม่ดี โดยพบขณะที่เดินอยู่บริเวณตลาดสด ในเขตเทศบาลนครสงขลา โดยแต่งหน้าเต็มเหมือนกับที่แต่งให้กับนางเงือกเจ้าหน้าที่ตำรวจจึงได้นำตัวมาที่รูปปั้นนางเงือก ซึ่ง นางสาวนุช ก็อารมณ์ดี พูดจาไปเรื่อย ออกไปในทางนางฟ้านางสวรรค์ พร้อมกับสาธิตการแต่งหน้าให้นางเงือกเมื่อพยายามถามถึงสาเหตุที่แต่งหน้าให้นางเงือกทองนางสาวนุช บอกว่า ต้องการให้นางเงือกสวยเหมือนตนเอง โดยมาแต่งหน้าให้ตั้งแต่ช่วงบ่ายวานนี้เบื้องต้นเจ้าหน้าที่ตำรวจไม่ได้แจ้งข้อหาใดๆ จากนั้นนำตัวส่งโรงพยาบาลจิตเวชสงขลาราชนครินทร์ เพื่อให้แพทย์รักษา พร้อมกับติดต่อญาติให้รับทราบและมาดูแลส่วนรูปปั้นนางเงือกทอง ก็ไม่ได้เสียหายแต่อย่างใด และยังเปิดให้นักท่องเที่ยวได้ไปถ่ายรูปได้ตามปกติ.
ตามเจอแล้ว มือแต่งหน้าให้ นางเงือกทอง สัญลักษณ์การท่องเที่ยว แหลมสมิหลา จ.สงขลา พบเป็นฝีมือสาวสติไม่ดี บอกอยากให้สวยเหมือนตัวเอง ตำรวจพาส่งโรงพยาบาลแทนดำเนินคดี
แต่งหน้านางเงือก,แต่งหน้า,นางเงือกทอง,สงขลา,แหลมสมิหลา,สาวสติไม่ดี,ข่าวทั่วไป